**Sentimente calitative**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copiii stăteau înșirați

ținându-și de toartă inimile din inox

în fața părinților îngăduitori

așteptând suplimentul de lichid amniotic

într-o infuzie de justificare a iubirii

mai peste niște ani sau oameni

urmând să fie deposedați

de alți copii mai însetați ca ei

lăsându-i derutați pe maidanul coroziv al deprimării

trepidația setei mă obliga să te fac să gafezi

dându-mi credit pentru aceste sentimente calitative

stomacului îi dădeai ceva de lucru

pentru a nu te deconspira când mă priveai

un fel de coitus interruptus al bătăilor inimii

eu nu mai minasem niciodată în galeriile tale

și totuși mă voiai călăuză